**ZK/3-22/2023.**

**Határozat: 111-125**

**Rendelet: 16-18**

**Jegyzőkönyv**

**Zalakaros Város Önkormányzata Képviselőtestülete**

**2023. június 29-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2023. június 29-én** 08,20 órai kezdettel megtartott **nyílt** üléséről.

Jelen vannak: Czimondor Nándor alpolgármester, Kötő Attila, Magyarné Kovács Judit és Vlasicsné Dörgönye Márta képviselők.

Az ülésen nincs jelen: Novák Ferenc polgármester, Czirákiné Pakulár Judit és Stégli János képviselő.

Tanácskozási joggal jelen van: Horváth Attila jegyző, Torma László aljegyző, Horváthné Juhász Barbara pénzügyi osztályvezető, Fehér Zsolt Tiborné városfejlesztési osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Czimondor Nándor: Köszönti a megjelenteket. Megállapítja, hogy az ülés határozatképes, mivel 4 képviselőtestületi tag az ülésen jelen van.

Jegyzőkönyv hitelesítőknek javasolja: Kötő Attila és Vlasicsné Dörgönye Márta képviselőt.

Czimondor Nándor: Szavazásra teszi fel a jegyzőkönyv hitelesítőire tett javaslatot.

Képviselőtestület 4 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Czimondor Nándor: Tájékoztatja a képviselőtestületet, hogy a kiküldött meghívó 16 napirendi pontra tett javaslatot, melyet ismertet:

**Napirend:**

1. **Polgármester beszámolója**Előadó: Czimondor Nándor alpolgármester
2. **Az önkormányzat 2023. évi költségvetéséről szóló önkormányzati rendelet módosítása**

Előadó: Czimondor Nándor alpolgármester

1. **Az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosítása**

Előadó: Czimondor Nándor alpolgármester

1. **Az építési telekhez jutás helyi támogatásáról szóló önkormányzati rendelet megalkotása**

Előadó: Czimondor Nándor alpolgármester

1. **Zalakaros Város Önkormányzat településrendezési eszközeinek módosítása – a 0131/1 hrsz.-ú terület („20 ha-os terület”) különleges beépítésre szánt terület övezet kialakítására – rendezési tervmódosítása**

Előadó: Czimondor Nándor alpolgármester

1. **Galambok Önkormányzat kérése a bölcsődei ellátásuk Zalakaroson való biztosítására**Előadó: Czimondor Nándor alpolgármester
2. **Helyi Esélyegyenlőségi Program felülvizsgálata**Előadó: Czimondor Nándor alpolgármester
3. **Zalakaros Közbiztonságáért Közhasznú Közalapítvány beszámolója**

Előadó: Czimondor Nándor alpolgármester

1. **Zalakaros Új Templomáért Közhasznú Közalapítvány beszámolója**

Előadó: Czimondor Nándor alpolgármester

1. **Zalakaros Sportjáért Közhasznú Közalapítvány beszámolója**

Előadó: Czimondor Nándor alpolgármester

1. **Zalakaros Sportjáért Közhasznú Közalapítvány támogatási kérelme**

Előadó: Czimondor Nándor alpolgármester

1. **Zalakaros Kistérség Többcélú Társulása Társulási Megállapodás módosítása**

Előadó: Czimondor Nándor alpolgármester

1. **Liget u. 28. sz. alatti lakások feletti tető felújítása – döntés a műszaki tartalomról**

Előadó: Czimondor Nándor alpolgármester

1. **Zalakaros Város Önkormányzata a TOP\_PLUSZ-1.1.3-21-ZA1-2022-00010 azonosítószámú, Miénk itt a tér – Turisztikai fejlesztés Zalakaroson című projekt keretében lefolytatni tervezett közbeszerzési eljárások lebonyolítására és a felelős akkreditált közbeszerzési szaktanácsadói feladatok ellátására beérkezett ajánlatok   
   elbírálása**Előadó: Czimondor Nándor alpolgármester
2. **Alapítói határozat pótbefizetésről Zalakarosi Turisztikai Nonprofit Kft.**

Előadó: Czimondor Nándor alpolgármester

1. **Egyebek**

Czimondor Nándor: Javasolja felvételre és nyílt ülésen tárgyalni 16. számú Egyebek napirend keretében a 16/1. számú a Telekhatár-rendezéssel és ajándékozással vegyes ingatlan adásvételi szerződés 1. számú módosítása című és a 16/2. számú A védőnői szolgálat átadásával kapcsolatban a Zala Vármegyei Szent Rafael Kórházzal kötendő használati szerződés jóváhagyása című napirendi javaslatot.

Szavazásra teszi fel az elhangzott napirendi pontok felvételére és tárgyalására vonatkozó ügyrendi javaslatot.

Képviselőtestület 4 igen szavazattal, ellenszavazat és tartózkodás nélkül az ügyrendi javaslatot elfogadta.

Czimondor Nándor: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 4 igen szavazattal, ellenszavazat és tartózkodás nélkül a  
napirend elfogadására vonatkozó javaslatot elfogadta.

**Az elfogadott napirend:**

1. **Polgármester beszámolója**Előadó: Czimondor Nándor alpolgármester
2. **Az önkormányzat 2023. évi költségvetéséről szóló önkormányzati rendelet módosítása**

Előadó: Czimondor Nándor alpolgármester

1. **Az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosítása**

Előadó: Czimondor Nándor alpolgármester

1. **Az építési telekhez jutás helyi támogatásáról szóló önkormányzati rendelet megalkotása**

Előadó: Czimondor Nándor alpolgármester

1. **Zalakaros Város Önkormányzat településrendezési eszközeinek módosítása – a 0131/1 hrsz.-ú terület („20 ha-os terület”) különleges beépítésre szánt terület övezet kialakítására – rendezési tervmódosítása**

Előadó: Czimondor Nándor alpolgármester

1. **Galambok Önkormányzat kérése a bölcsődei ellátásuk Zalakaroson való biztosítására**Előadó: Czimondor Nándor alpolgármester
2. **Helyi Esélyegyenlőségi Program felülvizsgálata**Előadó: Czimondor Nándor alpolgármester
3. **Zalakaros Közbiztonságáért Közhasznú Közalapítvány beszámolója**

Előadó: Czimondor Nándor alpolgármester

1. **Zalakaros Új Templomáért Közhasznú Közalapítvány beszámolója**

Előadó: Czimondor Nándor alpolgármester

1. **Zalakaros Sportjáért Közhasznú Közalapítvány beszámolója**

Előadó: Czimondor Nándor alpolgármester

1. **Zalakaros Sportjáért Közhasznú Közalapítvány támogatási kérelme**

Előadó: Czimondor Nándor alpolgármester

1. **Zalakaros Kistérség Többcélú Társulása Társulási Megállapodás módosítása**

Előadó: Czimondor Nándor alpolgármester

1. **Liget u. 28. sz. alatti lakások feletti tető felújítása – döntés a műszaki tartalomról**

Előadó: Czimondor Nándor alpolgármester

1. **Zalakaros Város Önkormányzata a TOP\_PLUSZ-1.1.3-21-ZA1-2022-00010 azonosítószámú, Miénk itt a tér – Turisztikai fejlesztés Zalakaroson című projekt keretében lefolytatni tervezett közbeszerzési eljárások lebonyolítására és a felelős akkreditált közbeszerzési szaktanácsadói feladatok ellátására beérkezett ajánlatok elbírálása**Előadó: Czimondor Nándor alpolgármester
2. **Alapítói határozat pótbefizetésről Zalakarosi Turisztikai Nonprofit Kft.**

Előadó: Czimondor Nándor alpolgármester

1. **Egyebek**

**16/1. Telekhatár-rendezéssel és ajándékozással vegyes ingatlan   
 adásvételi szerződés 1. számú módosítása** Előadó: Czimondor Nándor alpolgármester

**16/2. A védőnői szolgálat átadásával kapcsolatban a Zala Vármegyei   
 Szent Rafael Kórházzal kötendő használati szerződés jóváhagyása** Előadó: Czimondor Nándor alpolgármester

**Napirend tárgyalása:**

1. **Polgármester beszámolója**

Előadó: Czimondor Nándor alpolgármester  
 (Előterjesztés a jegyzőkönyvhöz mellékelve. )

Czimondor Nándor: Kérdés, hozzászólás nem volt a beszámoló kapcsán, így szavazásra teszi fel a polgármesteri beszámoló elfogadását.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 111/2023. (VI.29.) számú határozata:**Zalakaros Város Önkormányzat Képviselőtestülete elfogadja a Polgármester beszámolóját.

1. **Az önkormányzat 2023. évi költségvetéséről szóló önkormányzati   
    rendelet módosítása**

Előadó: Czimondor Nándor alpolgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, hozzáteszi a rendeletbe a tárgyévben hozott költségvetést érintő képviselőtestületi döntések, a 2022. évi pénzmaradvány és a pótlólagos állami támogatások kerültek beépítésre, elfogadásra javasolja.

Czimondor Nándor: Szavazásra teszi fel az előterjesztés szerinti rendeleti javaslat elfogadását.

Képviselőtestület 4 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselőtestülete megalkotja a 16/2023. (VI. 29.) önkormányzati rendeletét a 2023. évi költségvetésről szóló 1/2023. (II.9.) önkormányzati rendelet módosításáról.

(A rendelet hiteles szövege a jegyzőkönyv melléklete.)

Czimondor Nándor: Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete felkéri a polgármestert, hogy adjon tájékoztatást a 4/2023. (II.09.) számú határozat alapján felállítandó költségvetési munkacsoport munkájáról a képviselőtestület számára július 15-ig.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 112/2023. (VI.29.) számú határozata:**Zalakaros Város Önkormányzat Képviselőtestülete felkéri a polgármestert, hogy adjon tájékoztatást a 4/2023. (II.09.) számú határozat alapján felállítandó költségvetési munkacsoport munkájáról a képviselőtestület számára július 15-ig.

Határidő: 2023. július 15.

Felelős: Novák Ferenc polgármester

Operatív felelős: Torma László aljegyző

1. **Az önkormányzat hulladékgazdálkodási közfeladatról szóló 19/2018.   
    (XII.14.) önkormányzati rendelet módosítása** Előadó: Czimondor Nándor alpolgármester  
    (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, hozzáteszi a rendelet módosításra azért van szükség, mivel a MOL átveszi ezen feladatokat, a hulladékgazdálkodás állami közfeladat lesz július 1-jétől, szűkül a képviselőtestület hatásköre.

Czimondor Nándor: Elfogadásra javasolja az előterjesztés szerinti rendeleti javaslatot, melyet szavazásra tesz fel.

Képviselőtestület 4 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselőtestülete megalkotja a 17/2023. (VI. 29.) önkormányzati rendeletét az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **Az építési telekhez jutás helyi támogatásáról szóló önkormányzati  
    rendelet megalkotása**

Előadó: Czimondor Nándor alpolgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát. A hivatal a bizottsági javaslat alapján átdolgozta a rendelettervezetet.

Czimondor Nándor: Javasolja elfogadásra a bizottsági javaslattal kiegészített előterjesztés szerinti rendeleti javaslatot, melyet szavazásra tesz fel.

Képviselőtestület 4 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselőtestülete megalkotja a 18/2023. (VI. 29.) önkormányzati rendeletét az építési telekhez jutás helyi támogatásáról.

(A rendelet hiteles szövege a jegyzőkönyv melléklete.)

1. **Zalakaros Város Önkormányzat településrendezési eszközeinek   
    módosítása – a 0131/1 hrsz.-ú terület („20 ha-os terület”) különleges  
    beépítésre szánt terület övezet kialakítására – rendezési tervmódosítása**

Előadó: Czimondor Nándor alpolgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát. A főépítész úr a bizottsági ülésen felvetett kérdésekre megadta a választ.

Czimondor Nándor: Szavazásra teszi fel az előterjesztés szerinti határozati javaslat elfogadását.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 113/2023. (VI.29.) számú határozata:**

Zalakaros Város Önkormányzata Képviselőtestülete

1./ Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Zalakaros város településrendezési eszközeinek módosítása a sz. határozat alapján” tárgyú ajánlattételi eljárásban Fercsák Ágnes Erzsébet egyéni vállalkozó (8945 Bak, Rózsa u.33.) nem adott be ajánlatot határidőre. A Káli STUDIO Építész és Településtervező Kft. (8931 Vöckönd, Jókai utca 10.), APOO Designe Bt. (1085 Bp., Üllői út 14. III. em. 5.) és Nagy-Kovács Janka ev., (8913 Lakhegy, Petőfi u. 7.) által benyújtott ajánlatokat érvényesnek nyilvánítja.

2./ nyertes ajánlattevőként a Káli STUDIO Építész és Településtervező Kft.-t (8931 Vöckönd, Jókai utca 10.) hirdeti ki 700.000, - Ft (AAM) ajánlati árral.

3./ a 2./ pont szerinti tervezési díj fedezetét az önkormányzat 2023. évi költségvetésének általános tartaléka terhére biztosítja.

4./ felhatalmazza a polgármestert a rendezési tervmódosítás tervezési szerződés aláírására.

Határidő: 2023. július 15.

Felelős: Novák Ferenc polgármester

Operatív felelős: Bányai Edit jegyzői referens

Főépítész

Horváthné Juhász Barbara pénzügyi osztályvezető – tájékoztatásul a

költségvetés számára

1. **Galambok Önkormányzat kérése a bölcsődei ellátásuk Zalakaroson  
    való biztosítására**

Előadó: Czimondor Nándor alpolgármester  
 (Előterjesztés a jegyzőkönyvhöz mellékelve. )

Magyarné Kovács Judit: Egyetért az előterjesztéssel, azzal, hogy nem tudjuk támogatni Galambok önkormányzat kérését.

Czimondor Nándor: Azért nem tudjuk elfogadni, mert gyakorlatilag teltház van, a lakosság száma és a gyermeklétszám is nő, egy udvarias levélben tájékoztassuk erről az önkormányzatot. Szavazásra teszi fel az előterjesztés szerinti határozati javaslat elfogadását.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 114/2023. (VI.29.) számú határozata:**

A Képviselő-testület köszönettel vette Galambok Községi Önkormányzat megkeresését a bölcsődei ellátás galamboki gyermekekre történő kiterjesztése, egyúttal a zalakarosi bölcsődei ellátás szabad kapacitásának teljeskörű kihasználása érdekében.

A Képviselő-testület a rendelkezésére álló zalakarosi népességadatok és a jelenlegi működés létszámadatai alapján megállapította, hogy a Zalakarosi Óvoda és Bölcsőde (8749 Zalakaros, Liget u. 37/b.) intézmény teljes kihasználtsággal üzemel, amely a következő három évben várhatóan nem fog megváltozni. Álláspontja szerint az intézmény jelenleg kizárólag a helyi bölcsődei szükségletek egy részének kielégítésére alkalmas, melyből következően nem jelent reális alternatívát a galamboki gyermekek ellátására.

A fentiek miatt a Képviselő-testület nem tud további feladatellátási szerződést kötni más települések önkormányzataival.

Felhatalmazza a polgármestert a Képviselő-testület döntéséről szóló tájékoztatás megküldésére Galambok Községi Önkormányzat Képviselő-testülete számára.

Határidő: 2023. július 15. Felelős: Novák Ferenc polgármester

1. **Helyi Esélyegyenlőségi Program felülvizsgálata**

Előadó: Czimondor Nándor alpolgármester  
 (Előterjesztés a jegyzőkönyvhöz mellékelve. )

Czimondor Nándor: Kérdés, hozzászólás nem volt a napirend kapcsán, így szavazásra teszi fel az előterjesztés szerinti határozati javaslat elfogadását.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 115/2023. (VI.29.) számú határozata:**

Zalakaros Város Önkormányzat Képviselőtestülete megállapítja, hogy a 117/2019. (IV.25.) számú határozattal elfogadott Helyi Esélyegyenlőségi Program jogszabály általi kétévente előírt áttekintésének az önkormányzat eleget tett, a Helyi Esélyegyenlőségi Program a jogszabályi változások alapján átdolgozásra került.

Határidő: azonnal

Felelős: Novák Ferenc polgármester

Operatív felelős: Sárempekné Bakonyi Judit igazgatási ügyintéző

1. **Zalakaros Közbiztonságáért Közhasznú Közalapítvány beszámolója**

Előadó: Czimondor Nándor alpolgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát. Hozzáteszi, rövid beszámolót nyújtott be a közalapítvány, ráadásul az idei évről, így érdemben nem tudta tárgyalni a bizottság.

Torma László: Elnök úr kapott tájékoztatást a bizottság döntéséről, a kért dokumentumok nem kerültek benyújtásra a közalapítvány részéről.

Magyarné Kovács Judit: Javasolja, hogy a következő ülésre a közalapítvány elnöke pótolja az elmaradását, nyújtsa be a beszámolót, tavaly is ez volt.

Vlasicsné Dörgönye Márta: Határozati javaslat kiegészítése lenne, hogy ilyen beszámolót egyet se fogadjon be a hivatal és ha szükséges, akkor független könyvvizsgálói jelentés is legyen hozzá.

Czimondor Nándor: Minden szereplőnket hivatalos levélben kellene kiértesíteni. Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete megállapítja, hogy a Zalakaros Közbiztonságáért Közhasznú Közalapítvány beszámolója kapcsán érdemi döntés nem hozható, tekintettel arra, hogy tárgyalásra alkalmas anyag a közalapítvány részéről nem érkezett.

2./ Zalakaros Város Önkormányzat Képviselőtestülete felhívja a Zalakarosi Közös Önkormányzati Hivatal figyelmét, hogy a közalapítványok beszámolói kapcsán a képviselőtestületi döntést előkészítő folyamat során a hivatal ne fogadjon be olyan beszámolót, ami nem tartalmazza az alábbi tartalmi elemeket: az illetékes törvényszék felé leadott egyszerűsített éves beszámolót a mellékletekkel együtt, szöveges beszámoló a közalapítvány előző évi tevékenységéről, könyvvizsgálói jelentést.

3./ Zalakaros Város Önkormányzat Képviselőtestülete felkéri a polgármestert, hogy ismételten kérje fel a közalapítvány kuratóriumának elnökét, hogy nyújtsa be az önkormányzathoz a zalaegerszegi törvényszék felé leadott egyszerűsített éves beszámolót a mellékletekkel együtt, szöveges beszámolót az alapítvány 2022. évi tevékenységéről, valamint a könyvvizsgálói jelentést.

4./ Zalakaros Város Önkormányzat Képviselőtestülete – miután a közhiteles nyilvántartásból megállapítható, hogy a közalapítvány a 2021. évről szóló egyszerűsített éves beszámolót nem nyújtotta be a bíróság számára- felkéri a polgármestert, hogy ismételten hívja fel a közalapítvány kuratóriuma elnökének figyelmét, hogy a beszámoló közzétételéről haladéktalanul gondoskodjon, és a közzétett beszámolót, a szöveges beszámolóval és a könyvvizsgálói jelentéssel együtt. szintén küldje meg a képviselőtestület számára.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 116/2023. (VI.29.) számú határozata:**

1./ Zalakaros Város Önkormányzat Képviselőtestülete megállapítja, hogy a Zalakaros Közbiztonságáért Közhasznú Közalapítvány beszámolója kapcsán érdemi döntés nem hozható, tekintettel arra, hogy tárgyalásra alkalmas anyag a közalapítvány részéről nem érkezett.

2./ Zalakaros Város Önkormányzat Képviselőtestülete felhívja a Zalakarosi Közös Önkormányzati Hivatal figyelmét, hogy a közalapítványok beszámolói kapcsán a képviselőtestületi döntést előkészítő folyamat során a hivatal ne fogadjon be olyan beszámolót, ami nem tartalmazza az alábbi tartalmi elemeket: az illetékes törvényszék felé leadott egyszerűsített éves beszámolót a mellékletekkel együtt, szöveges beszámoló a közalapítvány előző évi tevékenységéről, könyvvizsgálói jelentést.

3./ Zalakaros Város Önkormányzat Képviselőtestülete felkéri a polgármestert, hogy ismételten kérje fel a közalapítvány kuratóriumának elnökét, hogy nyújtsa be az önkormányzathoz a zalaegerszegi törvényszék felé leadott egyszerűsített éves beszámolót a mellékletekkel együtt, szöveges beszámolót az alapítvány 2022. évi tevékenységéről, valamint a könyvvizsgálói jelentést.

4./ Zalakaros Város Önkormányzat Képviselőtestülete – miután a közhiteles nyilvántartásból megállapítható, hogy a közalapítvány a 2021. évről szóló egyszerűsített éves beszámolót nem nyújtotta be a bíróság számára- felkéri a polgármestert, hogy ismételten hívja fel a közalapítvány kuratóriuma elnökének figyelmét, hogy a beszámoló közzétételéről haladéktalanul gondoskodjon, és a közzétett beszámolót, a szöveges beszámolóval és a könyvvizsgálói jelentéssel együtt. szintén küldje meg a képviselőtestület számára.

Határidő: azonnal

Felelős: Novák Ferenc polgármester

Operatív felelős: Torma László aljegyző

1. **Zalakaros Új Templomáért Közhasznú Közalapítvány beszámolója**

Előadó: Czimondor Nándor alpolgármester  
 Előterjesztés a jegyzőkönyvhöz mellékelve.)

Magyarné Kovács Judit: Ismerteti a Pénzügyi és Igazgatási Bizottság határozatát, hozzáteszi minden dokumentum benyújtásra került, az alapító okirat módosításra került, a régi templom ablakainak a cseréje megtörtént, a jövőben a kálvária megépítésére összpontosítanak.

Czimondor Nándor: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 117/2023. (VI.29.) számú határozata:**Zalakaros Város Önkormányzat Képviselőtestülete a Zalakaros Új Templomáért Közhasznú Közalapítvány beszámolóját tudomásul veszi.

Határidő: 2023. július 14.

Felelős: Novák Ferenc polgármester

Operatív felelős: Bodor Johanna – közalapítvány kuratóriumi elnökének értesítése

1. **Zalakaros Sportjáért Közhasznú Közalapítvány beszámolója**

Előadó: Czimondor Nándor alpolgármester  
 Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, hozzáteszi ezen közalapítvány is mindent benyújtott a beszámolójához.

Czimondor Nándor: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 118/2023. (VI.29.) számú határozata:**Zalakaros Város Önkormányzat Képviselőtestülete a Zalakaros Sportjáért Közhasznú Közalapítvány beszámolóját tudomásul veszi.

Határidő: 2023. július 14.

Felelős: Novák Ferenc polgármester

Operatív felelős: Bodor Johanna – közalapítvány kuratóriumi elnökének értesítése

1. **Zalakaros Sportjáért Közhasznú Közalapítvány támogatási kérelme**

Előadó: Czimondor Nándor alpolgármester  
 Előterjesztés a jegyzőkönyvhöz mellékelve.)

Magyarné Kovács Judit: Ismerteti a Pénzügyi és Igazgatási Bizottság határozatát.

Czimondor Nándor: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 119/2023. (VI.29.) számú határozata:**Zalakaros Város Önkormányzat Képviselőtestülete a Zalakaros Sportjáért Közhasznú Közalapítványnak a 2023. II. félévi költségeire 2.990.000 Ft támogatást biztosít az önkormányzat 2023. évi költségvetésének általános tartaléka terhére.

Határidő: 2023. július 31.

Felelős: Novák Ferenc polgármester

Operatív felelős: Bányai Edit jegyzői asszisztens

Horváthné Juhász Barbara pénzügyi osztályvezető- tájékoztatásul a

költségvetés számára

1. **Zalakaros Kistérség Többcélú Társulása Társulási Megállapodás  
    módosítása**

Előadó: Czimondor Nándor alpolgármester  
 Előterjesztés a jegyzőkönyvhöz mellékelve.)

Magyarné Kovács Judit: Ismerteti a Pénzügyi és Igazgatási Bizottság határozatát.

Czimondor Nándor: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 120/2023. (VI.29.) számú határozata:**Zalakaros Város Önkormányzata Képviselőtestülete

1./ elfogadja a Zalakaros Kistérség Többcélú Társulása Társulási Megállapodás módosítását, melynek tárgya a Társulási Megállapodás 1. és 2. mellékletének módosítása, az 1. melléklet tartalmazza a Társulás tagjainak nevét, székhelyét és képviselőjét, 2. melléklet pedig kiegészül a házi segítségnyújtás feladathoz csatlakozni kívánó Kacorlak településsel. Ezen túl a Társulási Megállapodás 5. pontjában a 4.1. alpont címe módosításra kerül, a kormányhivatal 2023. január 1-jétől hatályos megnevezése – vármegyei kormányhivatal- pontosításra kerül, a fegyelmi büntetés megindítása, fegyelmi büntetés kiszabása tekintetében a megállapodás és a Szociális Alapellátó Szolgálat alapító okirata között összhang megteremtődik, illetve az 5. mellékletben aktualizálásra kerül a lakosságszám.

2./ a 202/2022.(XI.23.) képviselőtestületi határozatot visszavonja.

3./ felkéri a polgármestert, hogy döntéséről határozat kivonatának megküldésével tájékoztassa a Társulás alelnökét.

Határidő: 2023. június 30.

Felelős: Novák Ferenc polgármester

Operatív felelős: Márkiné Rákóczi Erzsébet személyzeti és önkormányzati referens

1. **Liget u. 28. sz. alatti lakások feletti tető felújítása – döntés a műszaki  
    tartalomról** Előadó: Czimondor Nándor alpolgármester  
    Előterjesztés a jegyzőkönyvhöz mellékelve.)

Magyarné Kovács Judit: Ismerteti a Pénzügyi és Igazgatási Bizottság határozatát, hozzáteszi, igaz, ez a drágább változat, de szükséges megoldani, sajnos az óvodakonyha tetőszerkezetének felújítása elmarad, mert nincs rá pénz.

Czimondor Nándor: Szavazásra teszi fel az alábbi határozati javaslat elfogadását:

A Képviselőtestület:

1. a tervezési költségvetések ismeretében úgy határoz, hogy a Liget u. 28. sz. alatti tetőtéri lakások tetőfelújítása kapcsán az alábbi műszaki megoldást támogatja:

a meglévő álló tagolt tetőtéri ablakok helyett, az ablakok egyetlen keretszerkezetben kapnak helyet.

1. felkéri a polgármestert, hogy az 1. pont szerinti műszaki tartalomra kérjen kivitelezői árajánlatokat.
2. felkéri a polgármestert, hogy a beérkezett ajánlatok alapján készítsen döntési javaslatot a képviselőtestület számára.
3. a kiegészítő javaslat - konyha héjalásának azbesztmentesítésével kapcsolatos munkálatok- kapcsán a Tankerületi Központtal történt egyeztetés eredményéig nem hoz érdemi döntést, illetve erre a célra költségvetési forrást sem tartalmaz a tárgyévi költségvetés.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 121/2023. (VI.29.) számú határozata:**

A Képviselőtestület:

1. a tervezési költségvetések ismeretében úgy határoz, hogy a Liget u. 28. sz. alatti tetőtéri lakások tetőfelújítása kapcsán az alábbi műszaki megoldást támogatja:

a meglévő álló tagolt tetőtéri ablakok helyett, az ablakok egyetlen keretszerkezetben kapnak helyet.

1. felkéri a polgármestert, hogy az 1. pont szerinti műszaki tartalomra kérjen kivitelezői árajánlatokat.
2. felkéri a polgármestert, hogy a beérkezett ajánlatok alapján készítsen döntési javaslatot a képviselőtestület számára.
3. a kiegészítő javaslat - konyha héjalásának azbesztmentesítésével kapcsolatos munkálatok- kapcsán a Tankerületi Központtal történt egyeztetés eredményéig nem hoz érdemi döntést, illetve erre a célra költségvetési forrást sem tartalmaz a tárgyévi költségvetés.

Határidő: 2023. július 4. – ajánlatkérés kiküldése

2023. december 31. – 4. pont vonatkozásában

Felelős: Novák Ferenc polgármester

Operatív felelős: Fehér Zsolt Tiborné városfejlesztési osztályvezető

1. **Zalakaros Város Önkormányzata a TOP\_PLUSZ-1.1.3-21-ZA1-2022-  
    00010 azonosítószámú, Miénk itt a tér – Turisztikai fejlesztés Zalakaroson  
    című projekt keretében lefolytatni tervezett közbeszerzési eljárások   
    lebonyolítására és a felelős akkreditált közbeszerzési szaktanácsadói   
    feladatok ellátására beérkezett ajánlatok elbírálása**

Előadó: Czimondor Nándor alpolgármester  
 Előterjesztés a jegyzőkönyvhöz mellékelve.)

Magyarné Kovács Judit: A bizottság ezt nem tárgyalta, az előterjesztés alapján 6 ajánlat lett kérve, 1 nyújtotta be ajánlatát.

Vlasicsné Dörgönye Márta: Tudjuk azt, hogy miért nem nyújtotta be több?

Torma László: Akik visszajeleztek, arra hivatkoztak, hogy erre a munkára nincs kapacitásuk, a többiek nem jeleztek.

Czimondor Nándor: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 122/2023. (VI.29.) számú határozata:**

Zalakaros Város Önkormányzat Képviselőtestülete

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a TOP\_PLUSZ-1.1.3-21-ZA1-2022-00010 pályázattal kapcsolatos közbeszerzési eljárás lebonyolítására beszerzésre vonatkozó közbeszerzési eljárás lebonyolítására, tárgyú ajánlattételi eljárásban a Dr. Kardkovács és Társai Ügyvéd Iroda (1118 Budapest, Muskotály köz 3. által benyújtott ajánlatot érvényesnek nyilvánítja.
2. nyertes ajánlattevőnek a Dr. Kardkovács és Társai Ügyvéd Iroda (1118 Budapest, Muskotály köz 3.) Ajánlattevőt hirdeti ki 3.600.000, - Ft + 27% Áfa 972.000, - Ft, azaz bruttó 4.572.000, - Ft ajánlati árral.
3. a pénzügyi fedezetet a pályázati forrás, a vetítési alapot képező tevékenységek összértékének 1 %-ig biztosítja (bruttó 2 716 794 Ft) értékben a közbeszerzési eljárási feladatok vonatkozásában. A közbeszerzéshez kapcsolódó egyéb szakértői és tanácsadói feladatok a pályázatban tervezett átalány költség keretében, mint előkészítéshez kapcsolódó szakmai tanácsadás elszámolhatók, önkormányzati saját forrást nem igényel, a beszerzés teljes összege a TOP\_PLUSZ-1.1.3-21-ZA1-2022-00010 pályázati támogatás terhére kerül elszámolásra.
4. felhatalmazza a polgármestert a megbízási szerződés aláírására.

Határidő: azonnalFelelős: Novák Ferenc polgármesterOperatív felelős: Illés Gabriella projektmenedzser  
 Horváthné Juhász Barbara pénzügyi osztályvezető – tájékoztatásul a   
 költségvetés számára

1. **Alapítói határozat pótbefizetésről Zalakarosi Turisztikai Nonprofit Kft.** Előadó: Czimondor Nándor alpolgármester  
    Előterjesztés a jegyzőkönyvhöz mellékelve.)

Magyarné Kovács Judit: A bizottság nem tárgyalta, elfogadásra javasolja, de javasolja, hogy a határozati javaslat úgy módosuljon, hogy a pótbefizetés 2. részletének átutalását követő 1 hónapon belül a Zalakarosi Turisztikai Nonprofit Kft-nek az önkormányzat felé még teljesítendő tárgyévi bérleti díjat rendeznie kell.

Czimondor Nándor: Szavazásra teszi fel az alábbi határozati javaslat elfogadását:

**I.**Zalakaros Város Önkormányzat Képviselőtestülete dönt arról, hogy a Zalakarosi Turisztikai Nonprofit Kft. könyvvizsgálói feladatainak ellátására 2023. június 29-től 2026. május 31-ig terjedő időszakra megbízza a BARKÓCÁS Könyvvizsgáló, Tanácsadó és Szolgáltató Korlátolt Felelősségű Társaságot (8800 Nagykanizsa, Ady Endre utca 36), személyében eljáró könyvvizsgáló: Némethné Szerdahelyi Éva. A megbízás díja 350 000 Ft + áfa / év.

**II.**Zalakaros Város Önkormányzat Képviselőtestülete dönt arról, hogy a veszteségek fedezésére pótbefizetési kötelezettség előírásának lehetősége kerüljön rögzítésre a Zalakarosi Turisztikai Nonprofit Korlátolt Felelősségű Társaság létesítő okiratában. A pótbefizetés legmagasabb összege 10.837.000 Ft, a gyakorisága üzleti évenként 1 alkalom, és teljesítésének módja pénzbeli vagyoni hozzájárulás. Pótbefizetés legfeljebb 2 hónapon belüli teljesítési kötelezettség mellett írható elő.

**III.**

1./ Zalakaros Város Önkormányzat Képviselőtestülete a II. pontban foglaltak alapján a Zalakarosi Turisztikai Nonprofit Kft. vonatkozásában 10.837.000 Ft összegű pótbefizetést rendel el.

A pótbefizetés teljesítésének módja: Zalakaros Város Önkormányzata részéről banki átutalással a Zalakarosi Turisztikai Nonprofit Kft. bankszámlaszámára történő teljesítéssel.

A pótbefizetés ütemezése: 2023. július 31-ig: 5.418.500 Ft

2023. augusztus 29-ig: 5.418.500 Ft

A pótbefizetés 2. részletének átutalását követő 1 hónapon belül a Zalakarosi Turisztikai Nonprofit Kft-nek az önkormányzat felé még teljesítendő tárgyévi bérleti díjat rendeznie kell.

2./ Zalakaros Város Önkormányzat Képviselőtestülete az 1./ pont szerinti pótbefizetés összegét az önkormányzat 2023. évi költségvetésének általános tartaléka terhére biztosítja.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 123/2023. (VI.29.) számú határozata:**

**I.**Zalakaros Város Önkormányzat Képviselőtestülete dönt arról, hogy a Zalakarosi Turisztikai Nonprofit Kft. könyvvizsgálói feladatainak ellátására 2023. június 29-től 2026. május 31-ig terjedő időszakra megbízza a BARKÓCÁS Könyvvizsgáló, Tanácsadó és Szolgáltató Korlátolt Felelősségű Társaságot (8800 Nagykanizsa, Ady Endre utca 36), személyében eljáró könyvvizsgáló: Némethné Szerdahelyi Éva. A megbízás díja 350 000 Ft + áfa / év.

Határidő: azonnal

Felelős: Novák Ferenc polgármester

Czimondor Nándor alpolgármester

Operatív felelős: Ódor László Lajos Zalakarosi Turisztikai Nonprofit Kft. ügyvezetője

**II.**Zalakaros Város Önkormányzat Képviselőtestülete dönt arról, hogy a veszteségek fedezésére pótbefizetési kötelezettség előírásának lehetősége kerüljön rögzítésre a Zalakarosi Turisztikai Nonprofit Korlátolt Felelősségű Társaság létesítő okiratában. A pótbefizetés legmagasabb összege 10.837.000 Ft, a gyakorisága üzleti évenként 1 alkalom, és teljesítésének módja pénzbeli vagyoni hozzájárulás. Pótbefizetés legfeljebb 2 hónapon belüli teljesítési kötelezettség mellett írható elő.

Határidő: azonnal

Felelős: Novák Ferenc polgármester

Czimondor Nándor alpolgármester

Operatív felelős: Ódor László Lajos Zalakarosi Turisztikai Nonprofit Kft. ügyvezetője

**III.**

1./ Zalakaros Város Önkormányzat Képviselőtestülete a II. pontban foglaltak alapján a Zalakarosi Turisztikai Nonprofit Kft. vonatkozásában 10.837.000 Ft összegű pótbefizetést rendel el.

A pótbefizetés teljesítésének módja: Zalakaros Város Önkormányzata részéről banki átutalással a Zalakarosi Turisztikai Nonprofit Kft. bankszámlaszámára történő teljesítéssel.

A pótbefizetés ütemezése: 2023. július 31-ig: 5.418.500 Ft

2023. augusztus 29-ig: 5.418.500 Ft

A pótbefizetés 2. részletének átutalását követő 1 hónapon belül a Zalakarosi Turisztikai Nonprofit Kft-nek az önkormányzat felé még teljesítendő tárgyévi bérleti díjat rendeznie kell.

2./ Zalakaros Város Önkormányzat Képviselőtestülete az 1./ pont szerinti pótbefizetés összegét az önkormányzat 2023. évi költségvetésének általános tartaléka terhére biztosítja.

Határidő: 2023. július 31. – I. részlet utalása

2023. augusztus 29. – II. részlet utalása

Felelős: Novák Ferenc polgármester

Czimondor Nándor alpolgármester

Operatív felelős: Horváthné Juhász Barbara pénzügyi osztályvezető

**16/1. Telekhatár-rendezéssel és ajándékozással vegyes ingatlan   
 adásvételi szerződés 1. számú módosítása**  Előadó: Czimondor Nándor alpolgármester  
 Előterjesztés a jegyzőkönyvhöz mellékelve.)

Vlasicsné Dörgönye Márta: Mi volt a hiba, ami miatt az eredeti szerződésben foglaltak nem tudtak teljesülni?

Torma László: A földhivatal az érintett ingatlanok vonatkozásában a telekalakítást nem engedélyezte, ugyanis a telekalakítás ellentétes lett volna a benyújtáskor hatályos HÉSZ előírásaival.

Vlasicsné Dörgönye Márta: Azt kéri, hogy olyan anyag készüljön, ami a helyi rendeletnek, helyi szabályoknak is megfelel.

Czimondor Nándor: Egyetért a képviselő asszonnyal, szavazásra teszi fel az előterjesztés szerinti határozati javaslat elfogadását.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 124/2023. (VI.29.) számú határozata:**

A Képviselőtestület

1. elfogadja a BÁZIS Földmérő Bt. által 62/2021 munkaszámon készített és a Zala Megyei Kormányhivatal Nagykanizsai Járási Hivatalának Földhivatali Osztálya által 2022. augusztus 16-án záradékolt változási vázrajzát.
2. az 1.) pontban megjelölt Változási vázrajz alapján kialakuló 552/2 hrsz-ú közutat ajándékozás jogcímen elfogadja, azzal, hogy útépítésre az út- és közműépítési hozzájárulás fizetési kötelezettségéről szóló 12/2003. (VI.13) önkormányzati rendelet alapján kerülhet sor.
3. a Csetneki Ügyvédi Iroda által készített telekhatár-rendezéssel és ajándékozással vegyes adásvételi szerződés 1. számú módosítását jóváhagyja, aláírására a polgármestert felhatalmazza.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési ügyintéző

**16/2. A védőnői szolgálat átadásával kapcsolatban a Zala Vármegyei   
 Szent Rafael Kórházzal kötendő használati szerződés jóváhagyása**

Előadó: Czimondor Nándor alpolgármester  
 Előterjesztés a jegyzőkönyvhöz mellékelve.)

Czimondor Nándor: A védőnői ellátásért a Zala Vármegyei Szent Rafael Kórház felelős július 1-jétől, az önkormányzatoknak a védőnői ellátásra szolgáló ingó és ingatlan vagyont át kell adni ingyenes használatra. A használati szerződés elkészült.

Szavazásra teszi fel az előterjesztés szerinti határozati javaslat elfogadását.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 125/2023. (VI.29.) számú határozata:**Zalakaros Város Önkormányzat Képviselőtestülete a Zalakaros Város Önkormányzata, valamint a Zala Vármegyei Szent Rafael Kórház között kötendő az előterjesztés mellékletét képező, a védőnői ellátásra szolgáló ingatlan és ingó vagyon használatba adása tárgyában kötendő használati szerződést elfogadja és felhatalmazza a polgármestert annak aláírására.

Határidő: azonnal

Felelős: Novák Ferenc polgármester

Operatív felelős: Márkiné Rákóczi Erzsébet személyzeti-és önkormányzati referens

Czimondor Nándor: Megköszöni a részvételt, mindenkinek kellemes nyaralást, szabadságot kívánt és mivel a nyílt ülésen tárgyalandó napirend nem volt az ülést 08,45 órakor bezárta.

Kmft.

Czimondor Nándor  Horváth Attila

Alpolgármester Jegyző

Kötő Attila Vlasicsné Dörgönye Márta

Jkv. hitelesítő Jkv. hitelesítő